Аксинья — Мелеховтарҙың күршеһе Степан Астаховтың ҡатыны менән ҡыҙыҡһыныу — Григорийҙа, утыҙ казак, шул иҫәптән героиняның ире лә, лагерҙарға хәрби  йыйынға киткән ваҡытта, тыуа. Роман бик йылдам үҫешә; Аксинья менән Григорийҙы тойғоларының дыуамаллығы, ынтылыштарының ихласлығы, кешеләрҙең ғәйбәте менән иҫәпләшеп тә тормауҙары яҡынайта. Әҙәбиәт белгесе Светлана Семенова һүҙҙәре буйынса, Мелехов һәм уның  һөйгән йәрен «көслө тойғоло теләк, йәнлек эротикаһына оҡшаған тиерлек, тормош энергетикаһы» берләштерә; бының менән бергә «ҡырағайҙарса матур» герой «ысын ирлек кәүҙәләнеше» булып торһа, ә янып торған, шәһүәтле һәм һөймәлекле Аксинья үҙендә ҡеүәтле ҡатын-ҡыҙ башланғысын йөрөтә. Бындай Персонаждарҙың мөхәббәте «ерҙең яҙғы иркен тын алыуына» оҡшаған;  геройҙарҙың осрашҡанын һәм ғазапланыуын күрһәткәндә, тәбиғәтте тасуирлау бик күп урын алыуы осраҡлы түгел: «Аксинья һәм саған ҡыуағы», «Аксинья һәм һулый башлаған ынйы сәскәһенең бойоҡ һоҡландырғыс еҫе».